cyanic-selkie/wikianc huggingface dataset:
Patrice Lumumba
Erottaminen pääministerin virasta
Patrice Lumumban pääministerikausi alkoi huonoissa merkeissä. Jotkut armeijan osastot kapinoivat, Katanga irtautui keskushallinnon otteesta, mitä Belgia käytti heinäkuun alussa tekosyynä lähettää maahan (lähinnä Katangaan) sotilaitaan "länsimaisen väestön suojelemiseksi". Lumumba puhui YK:ssa Kongoa repivästä kriisistä ja vetosi järjestöön, jotta se ajaisi belgialaiset joukot maasta. YK:n pääsihteeri Dag Hammarskjöld lähetti rauhanturvaajia maahan 5. elokuuta 1960, mutta nämä olivat kykenemättömiä toimimaan suurvaltojen vastakkainasettelun halvaannutettua YK:n yleiskokouksen. Lumumba pyysi epätoivoisena Neuvostoliitolta teknistä apua, jotta hän voisi lähettää armeijansa kukistamaan Katangan kapinaliikkeen. Katangan maakunta oli elintärkeä Kongon – ja Lumumban hallinnon – talouden kannalta. Tämä kasvatti lännen epäluottamusta Kongon tulevaan linjaan kylmän sodan rintamien välissä. Yhdysvallat käynnisti Belgian rinnalla oman salaisen operaationsa Lumumban eliminoimiseksi, johon Kasavubu ja Mobutu sitoutuivat.
Vangitseminen
Lumumba vetosi YK:n joukkoihin, jotta nämä pelastaisivat hänet, mutta apu evättiin New Yorkista, koska hän oli vapaaehtoisesti jättänyt turvapaikkansa YK:n suojeluksessa. Lumumba siirrettiin ensin lentokoneella Leopoldvilleen, jossa hänet nähtiin vangittuna ja pahoinpideltynä lehtimiesten ja diplomaattien ollessa paikalla. Häntä nöyryytettiin lisää Mobutun huvilalla, jossa televisiokamerat ikuistivat, kuinka sotilaat hakkasivat laillista pääministeriä ja syöttivät hänelle hänen vanhan puheensa paperilla. Leopoldvillestä Lumumba lähetettiin Thysvillen kasarmeille 150 km:n päähän pääkaupungista.
Kun sotilaat Thysvillessä kapinoivat, Lumumballe täytyi löytää tiukemmin vartioitu paikka. Belgialaiset ehdottivat hänen siirtoaan Katangaan, jossa hänen vanha vihollisensa Moise Tshombe johti Kongosta Belgian tuella irrottautunutta maakuntaa. Myöhemmin asiaa tutkinut belgialainen työryhmä tuli seuraaviin johtopäätöksiin: Belgia halusi Lumumban vangittavaksi; heitä ei huolettanut Lumumban koskemattomuus tai hyvinvointi; belgialaisille oli kerrottu yksiselitteisesti, että Lumumba oli hengenvaarassa, jos hänet siirrettäisiin Katangaan, mutta he eivät tehneet asian hyväksi mitään.
Kuolema
17. tammikuuta 1961 tapahtuneella lennolla Elizabethvilleen Lumumbaa pahoinpideltiin edelleen. Hänet luovutettiin katangalaisille sotilaille, joita johti belgialainen komentaja, ja suljettiin Villa Brouween. Häntä hakattiin jatkuvasti, mihin ottivat osaa sekä belgialaiset että katangalaiset sotilaat. Samaan aikaan Moise Tshombe ja hänen hallintonsa miettivät, mitä tehdä Lumumballe.
Jo samana iltana Lumumba kuljetettiin eräiden muiden vankien saattueessa viidakkoon. Saattue pysähtyi suuren puun juurelle, jossa oli kolme teloitusryhmää valmiina. Belgialainen työryhmä tuli johtopäätökseen, että teloituksen suorittivat katangalaiset, mutta belgialaiset olivat läsnä. Lumumba ja kaksi muuta kohtalotoveria Kongon hallituksesta, Mpolo ja Okito, asetettiin suuren puun eteen. Nämä kaksi kumppania surmattiin, koska heistä olisi ollut Lumumban mahdollisiksi seuraajiksi kiistämään Mobutun, Kasavubun ja Belgian tekemä vallanjakosopimus. Katangan presidentti Tshombe, kaksi hänen ministeriään ja neljä belgialaista upseeria olivat paikalla teloituksessa, jossa uhrit surmattiin yksitellen. Lumumban ruumis haudattiin teloituspaikan lähettyville. Belgialaisen tutkimuskomission raportin mukaan teloitus tapahtui suurella varmuudella 17. tammikuuta 1961 kello 19:40-19:43 välisenä aikana.
Kolmeen viikkoon asiasta ei puhuttu mitään – vaikkakin huhut kiersivät nopeasti kaikkialle. Kun Lumumban kuolemasta sitten kerrottiin virallisesti Katangan radiossa, totuutta oli vääristelty siten, että Lumumban olivat muka murhanneet raivostuneet talonpojat hänen paettuaan virka-asunnostaan. Teloituksen jälkeen belgialaiset kaivoivat Lumumban ruumiin ylös haudastaan ja liuottivat hänen jäännöksensä rikkihapossa.
Ruumiin hävitystä valvoneen belgialaisen poliisi Gerard Soeten mukaan ruumiista jäi jäljelle vain kaksi hammasta ja kaksi sormea. Soete otti ruumiin osat itselleen omin sanojensa mukaan muistoksi. Vain yksi kultahammas on myöhemmin löytynyt Belgiasta, muiden ruumiinosien kohtaloa ei tunneta. Lumumban tytär Juliana alkoi ajaa hampaan palautusta Kongoon. Belgialainen tuomioistuin päätti vuonna 2020, että hammas on palautettava. Hammas palautettiin Lumumban omaisille kesäkuussa 2022. Lumumballe järjestettiin 30. kesäkuuta ensin yksityiset hautajaismenot, jonka jälkeen hammas haudattiin varta vasten rakennettuun mausoleumiin.
Tuomitusta agitaattorista kansallissankariksi
thumb|220px|Patrice Lumumba [[neuvostoliittolaisessa postimerkissä.]]
Myöhemmin vuonna 1966 Mobutu, joka oli suoranaisesti vastuussa Lumumban surmaamisesta, palautti kilpailijansa maineen Kongon itsenäisyystaistelun sankarina ja marttyyrinä. Lumumban hahmo valjastettiin mobutulaisen propagandakoneiston käyttöön luomaan Kongoon illuusio afrikkalaisesta itsehallinnosta, vaikka tosiasiallisesti Mobutu pysyi vallassa etupäässä lännen tuella. Myös Mobutun seuraajat ovat jatkaneet myytin rakentamista: Joseph Kabila pystytti murhatulle pääministerille patsaan Kinshasan lentokentälle johtavan tien varrelle, joka sekin on nimetty Boulevard Lumumbaksi.
Vuodesta 1992 alkaen Lumumban perustaman liikkeen perintöön tukeutuvaa puoluetta MNC-L on johtanut edesmenneen pääministerin poika François Lumumba. Heinäkuussa 2006 maassa pidettiin ensimmäiset vapaat vaalit sitten vuoden 1960. Patrice Lumumban nuorin poika, Patrice-Guy, joka syntyi puoli vuotta isänsä kuoleman jälkeen, oli sitoutumaton ehdokas vuoden 2006 presidentinvaaleissa, mutta hänen kannatuksensa oli 0,42 prosenttia kokonaisäänimäärästä.
Moskovassa 1960 perustettu Kansojen ystävyyden yliopisto (RUDN) nimettiin Patrice Lumumban yliopistoksi pian Lumumban kuoleman jälkeen 1961, mutta vuoden 1991 jälkeen yliopisto on jälleen kantanut alkuperäistä nimeään.
Gutenbergin parenteesi
Gutenbergin parenteesi tarkoittaa kirjoitetun tekstin dominoimaa historian aikakautta, kirjapainotaidon keksimisestä 1900-luvulle (noin 500 vuotta). Termin keksi Etelä-Tanskan yliopiston (Syddansk Universitetet) professori Lars Ole Sauerberg. Termin taustalla on ajatus, että kirjoitetun ja painetun sanan kausi oli poikkeus, välivaihe kommunikaation historiassa. Ennen parenteesia elettiin puhutun sanan aikaa, jolloin tekstit ja kulttuuri olivat vaikeasti hallittavia, kollektiivisia ja alati muuttuvia. Nyt, Internetin aikakaudella, kulttuuri on jättämässä taakseen painetun sanan jäykkyyden ja pysyvyyden, ja omaksumassa puheen aikakaudelle ominaisen epävakauden ja muutoksen.
Nimitys viittaa kirjapainotaidon keksijänä pidettyyn Johannes Gutenbergiin.
Laine Erik
Laine Erik (vuodesta 1976 Kallas; s. 21. huhtikuuta 1942, Retla Järvamaa Viro) on virolainen maataloustutkija ja entinen kansainvälisen tason Neuvostoliittoa edustanut keskimatkojen virolaisjuoksija.
Laine Erik nousi Neuvosto-Viron naisten yleisurheilun huipulle 1960-luvun alussa. Ensimmäisen kerran hän paransi maansa ennätyksiä 1961. Kaikkiaan Erik paransi Viron ennätystä 24 kertaa vuosina 1961–69: 400 m (57,7 – 54,1), 800 m (2.13,0 – 2.03,6), 1000 m (2.48,3) ja 5 kertaa viestissä. thumb|left|Naisten 800 metriä menossa Tokion olympialaisissa lokakuussa 1964. Tässä vaiheessa Laine Erik tässä vaiheessa viimeisenä punaisessa Neuvostoliiton edustusasussa. Erik nousi vuoden 1964 800 metrin voitolla Neuvostoliiton mestaruuskisoissa olympiaedustajaksi Tokion olympialaisiin. Niissä hän eteni alkueränsä ja välieränsä 3. sijoilla loppukilpailuun, jossa hän sijoittui kuudenneksi.
Seuraavana vuonna hän oli kesäuniversiaadiedustaja Budapestissä, jossa hän otti voiton. Seuraavina vuosina Erikin uralla tuli menestystä - 2. ja 3. Neuvostoliiton mestaruus 800 metrillä vuosina 1967 ja 1968. Vuonna 1966 hän kuului Neuvostoliiton naisten joukkueeseen Vera Muhanova, Tamara Babintseva ja Laine Erik, joka teki maailmanennätyksen 3 x 800 metrin juoksussa. Vuoden 1968 Meksikon olympialaisista ei tullut Erikille aivan yhtä menestyksekkäät kuin Tokion olympialaiset, sillä hän jäi niukasti loppukilpailun ulkopuolelle 800 metrillä.
Laine Erik kuului Neuvostoliiton ja Neuvosto-Viron maajoukkueeseen yhteensä 31 kertaa. Hän kilpaili maaotteluissa Suomea vastaan niin 400 kuin 800 metrillä ja oli ylivoimainen voittaja näissä 1960-luvun maaottelujuoksuissa. Hänet valittiin Viron vuoden naisurheilijaksi vuosina 1967 ja 1968.
Bernard Teyssèdre
Bernard Teyssèdre on ranskalainen taidehistorian professori ja kirjailija, joka on syntynyt vuonna 1930.
Teyssèdre on kirjoittanut romaaneja ja tieteellisiä muun muassa taidehistoriaa ja estetiikaa ja geologiaa käsitteleviä teoksia.
Tunnettuja Teyssèdren teoksia ovat muun muassa Gustave Courbet'n kuuluisaa maalausta L’Origine du monde (Maailman alkuperä) (1866) käsittelevä romaani Le roman de l'Origine, jonka ensimmäinen painos ilmestyi vuonna 1996 ja uusittu laitos vuonna 2007.
Furor
Furor voi tarkoittaa seuraavia Espanjan laivaston aluksia tai alusluokkia:
Cry Me a River (Justin Timberlaken kappale)
Cry Me a River on toinen single yhdysvaltalaisen laulajan Justin Timberlaken ensimmäiseltä sooloalbumilta Justified. Single julkaistiin 17. joulukuuta 2002. Kappaleella vierailee myös sen tuottaja Timbaland. Artistin itsensä yhdessä Timbalandin ja Scott Scorchin kanssa tekemä sanoitus käsittelee Timberlaken eroa laulajatar Britney Spearsistä.
Alma Fohström
right|thumb|Koloratuurisopraano Alma Fohström-von Rode. Alma Evelina Fohström-von Rode (2. tammikuuta 1856 Helsinki – 20. helmikuuta 1936 Helsinki) oli kansainvälisesti tunnettu suomalainen laulaja (koloratuurisopraano), joka esiintyi Euroopan oopperalavoilla sekä Etelä- ja Pohjois-Amerikassa ja Aasiassa.
Tausta
Fohström syntyi kauppias ja saippuatehtailija August Fridolf Fohströmin ja Henriette Sofia o.s. Stenqvistin perheeseen. Hän solmi avioliiton vuonna 1889 kenraali Wilhelm von Roden kanssa.
Fohströmin sisar oli laulaja Elin Fohström alias Elina Vandár (1866–1949), joka avioitui professori Hjalmar Tallqvistin kanssa, ja veli sellotaiteilija ja kapellimestari Ossian Fohström (1870–1952).
Atelier Apollo valmisti vuonna 1908 elokuvan "Alma Fohström-Rode suomalaisessa saaristossa luonnonihanalla Pentalan saarella". Elokuva on kadonnut.
Opinnot
Fohström opiskeli Henriette Nissen-Salomonin johdolla Pietarissa vuosina 1873–1877 ja Milanossa Francesco Lampertin oppilaana vuosina 1878–1879.
Kivistö (Jyväskylä)
pienoiskuva|Vuonna 1979 valmistunut kerrostalo Kivistöllä. vasen|pienoiskuva|1970-luvulla rakennetut rivitalo ja kerrostalo. Kivistö on asuinalue Jyväskylän Halssilan kaupunginosassa Jyväsjärven rannikolla. Alueen rakennuskanta koostuu lähinnä kerrostaloista, mutta siellä on myös rivitaloasutusta. Kivistö on rakennettu enimmäkseen 1970-luvun aikana, mutta alueella on myös 1980–1990-luvuilla sekä 2000-luvun ensikymmenellä valmistunutta rakennuskantaa.
Alma Fohström
Opinnot
Fohström piti ensikonserttinsa Helsingissä vuonna 1876 ja debytoi vuonna 1878 Suomalaisessa oopperassa Gounod'n Faustin Margareetan roolissa.
Furor (P46)
Valmistus
Alus tilattiin 7. toukokuuta 2014 Navantialta, missä köli laskettiin 29. huhtikuuta 2016. Alus laskettiin vesille 8. syyskuuta 2017 ja se otettiin palvelukseen 21. tammikuuta 2019.
Alma Fohström
Ura
Fohströmin ura jatkui uudella opintomatkalla Italiaan vuosina 1880–1881. Matkansa aikana hän opiskeli F. Varesin johdolla laulua ja lauloi Reggio nell'Emilian teatterissa Giuseppe Verdin oopperan Rigoletton naispääroolin Gildan osan. Esityksessä oli läsnä itse maestro Verdi.
Furor (P46)
Palvelus
Alus on palveluksessa.
Alma Fohström
Ura
Italian esityksestä alkoi Alma Fohströmin hurjan nousun kokenut kansainvälinen ura, ja häntä pyydettiin esiintymään eri puolille maailmaa. Aluksi hän esiintyi Suomen lähialueilla Varsovassa, Riiassa, Venäjän kaikissa keskeisissä kaupungeissa ja pian myös Romaniassa, Itävallassa ja uudelleen Italiassa.
Vuosina 1883–1884 Fohström lauloi laajalla Etelä-Amerikan kiertueella eri maiden pääkaupungeissa. Tämän jälkeen hän oli kiinnitettynä Krollin oopperaan Berliiniin ja vieraili Yhdysvaltojen tärkeimmissä kaupungeissa. Vuosina 1886–1887 hän lauloi Lontoon Covent Gardenissa ja Irlannissa.
Seuraavaksi olivat vuorossa Sveitsi, uudelleen Saksa sekä Riika. Hän suuntasi matkansa Amerikkaan jälleen vuosina 1888–1889, jolloin hän lauloi ensimmäisenä suomalaisena New Yorkin Metropolitan-oopperassa. Häntä verrattiin Jenny Lindiin ja Adelina Pattiin.
Kivistö (Jyväskylä)
Kivistöllä ei ole palveluita ikääntyneiden palvelutalon lisäksi, mutta sen välittömässä läheisyydessä sijaitsee muun muassa Kivistön työväentalo ja Aittorinteen ostoskeskus, jossa sijaitsee muun muassa K-Market. Läheisyydessä on myös Seppälän alue, jossa on monipuolisesti palveluita.
Alma Fohström
Ura
Seuraavan esityskauden aikana matka vei Venäjälle, Suomeen ja Puolaan, ja tämän kiertueen aikana hän avioitui kenraali Paul Gottlieb Wilhelm von Roden kanssa.
Tarton yliopiston historiassa Fohström on ensimmäinen henkilö, joka käytti viron kieltä yliopiston juhlasalissa marraskuussa 1884. Samalla se oli tiettävästi ensimmäinen kerta, kun kansainvälinen oopperatähti lauloi viroksi.
Alma Fohströmille myönnettiin valtion taiteilijaeläke vuonna 1926.
Fohström on haudattu Helsingin Hietaniemen hautausmaalle vanhan alueen 25. kortteliin.
Karttulan kirkko
Karttulan kirkko on rakennusmestari Sakari Hämäläisen piirrustusten mukaan Kuopion Karttulan kirkonkylälle vuonna 1930 alkujaan rakennusmestari Sakari Hämäläisen piirrustusten mukaan rukoushuoneeksi rakennettu kirkko. Kirkkoa on peruskorjattu vuonna 1980, jolloin sinne asennettiin uudet penkit, urkurakentamo Matti Erolan valmistamat 8-äänikertaiset urut ja Hilkka Vuorisen suunnittelemat kirkkotekstiilit.
Karttulan kirkko on nykyään osa Kuopion evankelisluterilaisen seurakuntayhtymän Kallaveden seurakuntaa.
Jeff Scissons
Jeff Scissons (s. 24. marraskuuta 1976 Saskatoon, Saskatchewan, Kanada) on kanadalainen uransa päättänyt jääkiekkoilija. Hän oli pelipaikaltaan keskushyökkääjä.
Karttulan kirkko
Kirkon luoteispuolella, kirkon sisäänkäynnin edustalla on vuonna 1920 palaneen Karttulan toisen kirkon muistomerkki ja tämän kirkon kivijalan jäännökset. Kirkon ja Kirkkotien välissä sijaitsee Karttulan sankarihautausmaa muistomerkkeineen.
Vanha kellotapuli on vuodelta 1844 ja se rakennettiin rakennusmestari Theodor Johan Tolpon johdolla. Kellotapuli ja Karttulan vuonna 1764 perustettu hautausmaa sijaitsevat kirkon ja Kirkkotien itäpuolella (Kirkkotie 28). Karttulan ensimmäisen, Arvi Junkkarisen suunnitteleman kirkon muistomerkki löytyy tältä hautausmaalta.
Verta hiekassa
Verta hiekassa (tai Totuuden hetki, Il momento della verità) on Francesco Rosin ohjaama italialainen draamaelokuva vuodelta 1965. Härkätaisteluaiheisen elokuvan käsikirjoittajia ovat ohjaaja Rosin lisäksi Pedro Portabella, Ricardo Munoz Suay ja Pedro Beltran.
Verta hiekassa kertoo Espanjan köyhältä maaseudulta härkätaistelijaksi nousevan Miguelin tarinan. Pääosaa esittää aito matadori Miguel Mateo Miguelin.
Helsingin Sanomien Markku Luoto kirjoitti elokuvan tv-esityksen alla huhtikuussa 1979 sen olevan ehkä paras koskaan tehty härkätaistelukuvaus: suora, paikoin raaka, syvälle julma ja epäinhimillisen lajin olemukseen porautuva.
Meidän herramme muurahaisia
Meidän herramme muurahaisia on Aapelin romaani vuodelta 1954. Satiirista pakinaa edustava teos pureutuu pienen kaupungin ihmiskohtaloihin ja tekee niistä oman pienoismaailmansa.
Juoni
Meidän herramme muurahaisia: kavalkadi pienestä kaupungista koostuu 43 novellimaisesta monologista, joista jokainen on yhden asukkaan ytimekäs puheenvuoro. Kulloinenkin puhuja kertoo vuorollaan omasta elämästään ja osuvin painotuksin myös muista kaupunkilaisista. Osalla tarinan henkilöistä on esikuvansa todellisuudessa, osa perustuu kirjailijan kuulemiin tarinoihin. Taustana on Kuopio ja kuopiolaisuus. Henkilökavalkadi on heterogeeninen.
Constantine
Constantine on kaupunki Algerian pohjoisosassa. Constantinen asukasluku on noin 415 000 (2022), ja se on maan kolmanneksi suurin kaupunki. Constantinesta on matkaa rannikolle 80 kilometriä. Kaupunki on nimetty Konstantinus Suuren mukaan, ja kaupungin alkuperäinen nimi oli Cirta. Constantinessa on vuonna 1969 perustettu yliopisto.
pienoiskuva|vasen|Constantine noin vuonna 1840. Constantinessa vallitsee välimerenilmasto. Lämpimintä on heinä- ja elokuussa, jolloin päivän keskilämpötila vaihtelee 18 ° ja 34 °C:n välillä. Viileintä on tammikuussa, jolloin päivän keskilämpötila vaihtelee 2 °C:n ja 11 °C:n välillä. Suurimmat sateet saadaan syyskuun ja toukokuun välisenä aikana. Kesäkuun ja elokuun välisenä aikana sataa alle 40 millimetriä. Vuosittainen sadanta on noin 540 millimetriä.
Sichuanin isopandan rauhoitusalueet
thumb|Tarhattuja isopandoja tutkimuskeskuksessa lähellä [[Chengdun kaupunkia Sichuanissa.]] Sichuanin isopandan rauhoitusalueet sijaitsevat Sichuanin maakunnassa, Kiinassa. Niissä elää yli 30 prosenttia maailman isopandoista. Alue on laajuudeltaan 924 500 hehtaaria ja käsittää seitsemän luonnonsuojelualuetta ja yhdeksän maisemapuistoa Quinglain ja Jiajin vuoristoissa. Isopandan lisäksi rauhoitusalue on myös harvinaisten kultapandan, lumileopardin ja puuleopardin suojapaikka. Alue on kasvistoltaan yksi maailman monimuotoisimmasta sademetsien ulkopuolella.
Kathlén Ax
Kathlén Ax (s. 15. helmikuuta 1993) on suomalainen käsipalloilija. Hän edustaa Helsingin IFK:ta, jonka pelaajana hän on voittanut Suomen-mestaruuden vuosina 2010, 2012, 2013, 2014 ja 2019. Vuoden 2019 ratkaisevassa viidennessä loppuottelussa Ax tasoitti ottelun rangaistusheitolla varsinaisen peliajan loputtua ja teki voittomaalin jatkoajan viimeisellä sekunnilla. Ax on pelannut Suomen maajoukkueessa 13 ottelua ja tehnyt niissä seitsemän maalia.
Super Mario Advance (pelisarja)
Super Mario Advance on Game Boy Advance -videopelien sarja, joka koostuu Nintendon Mario-pelisarjan pelien uusintajulkaisuista:
Kaikkien Super Mario Advance -sarjan pelien mukana on myös käännös Mario Bros.:ista.
Grenadanjuoksukyyhky
Grenadanjuoksukyyhky (Leptotila wellsi) on äärimmäisen uhanalainen kyyhky. Se on endeeminen laji Grenadan saarella Vähä-Antilleilla. Se on Grenadan kansallislintu.
Grenadanjuoksukyyhky kasvaa 31 cm pitkäksi. Sen selkäpuoli on ruskeanharmaa, vatsapuoli valkea. Rinta on kanelinruskea, otsa valkea ja päälaki sininen.
SS-Stabsscharführer
SS-Stabsscharführer oli Waffen-SS:n käyttämä virkanimi, joka myönnettiin yleensä yksikkönsä virkaiältään vanhimmalle aliupseerille. Virkanimi vastaa suurin piirtein komppanian vääpeliä. Se oli käytössä vuodesta 1938 toisen maailmansodan loppuun asti.
Arvomerkkinä olivat normaalit aliupseerin kaulusarvolaatat, mutta Stabsscharführerillä oli lisäksi alas osoittava hakanen vasemmassa hihassa, ilman mustaa tai muun väristä keskustaa.
Ahvenanmaan liikenne
Ahvenanmaan liikenteen erityispiirteisiin vaikuttaa maakunnan saaristoisuus. Sen seurauksena lauttaliikenne on maakunnalle tärkeää paitsi liikenteen näkökulmasta mutta myös työllistäjänä ja turismin näkökulmasta.
Ahvenanmaan itsehallinnon piiriin kuuluvat tie-, raide-, meri- ja tietoliikennelait. Sen sijaan ilmailussa noudatetaan Suomen valtion lakia.
Tieliikenne
thumb|250px|Valtatie 1 [[Hammarlandissa]] Ahvenanmaalla on maakuntahallinnon ylläpitämää maantieverkostoa noin 640 kilometriä. Siitä noin 577 kilometriä on päällystettyä. Maakuntahallinnon ylläpitämät tiet jaetaan maanteihin ja seututeihin. Muut maakunnan tiet ovat kuntien ylläpitämiä tai yksityisiä. Tieverkostosta löytyy kaksi merkittävää liikennettä rajoittavaa osuutta. Ne ovat Färjsundin tunneli valtatiellä 2, jonka läpi saavat kulkea korkeintaan 4,20 metriä korkeat ajoneuvot, sekä Lemströmin kanavan ylittävä silta valtatiellä 3, jota avataan kesäisin. Se aiheuttaa liikenteelle katkoja. Näiden lisäksi maakunnassa on useita painorajoitettuja siltoja.
Ahvenanmaan maakunta on Väyläviraston jälkeen suurin liikennealan toimija Suomessa.
Ahvenanmaan yleisnopeusrajoitus on 70 km/h. Yleinen taajamanopeusrajoitus taas on 30 km/h. Pääasiassa Ahvenanmaan nopeusrajoitukset noudattavat Ruotsissa tunnetumpaa käytäntöä, jossa rajoitusten ensimmäinen numero on pariton. Ahvenanmaalla on oma liikennemerkkikokoelmansa sekä omat tiemerkintöjä, liikennevaloja ja muuta liikenteenohjausta koskevat säädöksensä, jotka on määritelty maakunnan lakikokoelmassa.
Ahvenanmaan tieverkoston tiet ovat pääasiassa punaista kiviainesta.
Shwachman–Diamondin oireyhtymä
Shwachman–Diamondin oireyhtymä on harvinainen sairaus, joka aiheuttaa mm. haiman vajaatoimintaa. Se on autosomin kautta resessiivisesti periytyvä ja yhtä yleinen molemmilla sukupuolilla.
Shwachman–Diamondin oireyhtymä on synnynnäinen sairaus, joka alkaa oireilla yleensä muutaman kuukauden iässä. Varhaisia oireita saattavat olla toistuvat infektiot, syömisen ongelmat ja hidastunut kasvu. Yleensä sairaus todetaan ensimmäisten elinvuosien aikana. Pienillä lapsilla esiintyy usein ripulia ja hepatomegaliaa. Myös anemia on yleistä. Luuytimen toimintahäiriö saattaa johtaa tiettyjen verisolujen vähyyteen. Lisäksi oireita saattaa esiintyä hampaissa.
Ahvenanmaan liikenne
Linja-autoliikenne
Ahvenanmaan linja-autoliikenne on järjestetty lähes samalla tavalla aina vuodesta 1976 asti. Kaukoliikenteestä vastaavat Stadsbussen i Mariehamn, Viking Line Buss ja Williams Buss. Maakunnassa kulkee kahdeksan kaukolinjaa, jotka lähtevät pääasiassa säteittäin Maarianhaminan linja-autoasemalta. Maarianhaminan paikallisliikenteen kahdesta linjasta vastaa Viking Line Buss.
Shwachman–Diamondin oireyhtymä
Yleensä Shwachman–Diamondin oireyhtymä ei aiheuta kehitysvammaisuutta. Sairaus kuvattiin ensimmäistä kertaa vuonna 1964. Taudinkuvaan kuuluvat toistuvat infektiot saattavat altistaa potilaan hengenvaaralle.
Ahvenanmaan liikenne
Linja-autoliikenne
Ålandstrafiken vastaa Ahvenanmaan linja-autoliikenteen aikatauluista, bussikorteista ja muista vastaavista toiminnoista.
Rekisterikilvet
Ahvenanmaalaisilla autoilla on omat rekisterikilpensä. Niissä on valkoisella pohjalla kolme sinistä kirjainta ja kolme numeroa. Kaksi ensimmäistä kirjainta ovat aina ÅL. thumb|250px|Ahvenanmaalainen rekisterikilpi
Saaristolautat
Ahvenanmaan liikennevirasto ostaa saaristolauttapalvelunsa ulkopuolisilta yrittäjiltä. Yrittäjät ovat Alandia Tug, Ansgarm J&L Shipping ja Nordic Jet Line. Liikenne on jaettu neljään päälinjaan, jotka yhdistävät kaikkia saaristokuntia ja manner-Ahvenanmaata. Mantereen puoleiset satamat ovat Långnäs Lumparlandissa ja Hummelvik Vårdössä. Saaristoliikenteen aikatauluista ja lipunmyynnistä vastaa Ålandstrafiken. thumb|250px|[[M/S Alfågeln|M/S Alfågeln on pohjoisella linjalla liikennöivä saaristolautta.]]
Lossit
Ahvenanmaalla on kuusi maakuntahallinnon liikennöimää lossilinjaa. Lisäksi on kaksi linjaa, joilla liikennöidään maakunnan omistamalla kalustolla, mutta toimijana on ulkopuolinen yrittäjä.
Lentoliikenne
Jomalassa sijaitseva Maarianhaminan lentoasema on maakunnan ainoa kaupallisessa käytössä oleva lentoasema. Sitä ylläpitää Finavia ja sen kautta kulkee vuosittain noin 60 000 matkustajaa. Maarianhaminaan lentävät ruotsalainen Air Leap Tukholmasta ja Turusta sekä Finnairin kanssa yhteistyössä toimiva Nordic Regional Airlines Helsingistä. Lentäen matka Tukholmaan ja Turkuun kestää noin puoli tuntia ja Helsinkiin noin tunnin. thumb|250px|Maarianhaminan lentoasema
Kumlingessä toimii lisäksi maakuntahallituksen ylläpitämä valvomaton lentokenttä.
Stephen O’Donnell
pienoiskuva|Stephen O’Donnell vuonna 2015. Stephen O'Donnell (s. 11. toukokuuta 1992 Aberdeen) on skotlantilainen jalkapalloilija, pelipaikaltaan oikea laitapuolustaja. Hän edustaa Skotlannin Valioliigassa pelaavaa Motherwellia.
O'Donnell on pelannut Skotlannin A-maajoukkueessa 19 ottelua.
Neil Warnock
Neil Warnock (s. 1. joulukuuta 1948) on englantilainen jalkapallovalmentaja ja entinen pelaaja. Helmikuusta 2023 lähtien hän on toiminut Huddersfield Townin päävalmentajana.
Warnock on tunnettu kärkevästä tyylistään kommentoida pelaajia, kannattajia ja tuomareita, mikä on usein johtanut ongelmiin niin seurojen johdon kuin jalkapalloliiton kanssa. Hän on onnistunut nostamaan valmentamansa seuran kahdeksan kertaa sarjaporrasta ylemmäs.
Ura
Pelaajaurallaan Warnock edusti useita alasarjojen joukkueita vuosina 1967–1979. Hän pelasi Chesterfieldissä, Rotherham Unitedissa, Hartlepool Unitedissa, Scunthorpe Unitedissa, Aldershotissa, Barnsleyssa, York Cityssä ja Crewe Alexandrassa.
Vuonna 1999 Warnock nimitettiin Sheffield Unitedin päävalmentajaksi, jona hän toimi vuoteen 2007 asti. Hän johdatti seuran FA Cupin ja liigacupin välieriin 2003 ja kolme vuotta myöhemmin mestaruussarjasta Valioliigaan. Sheffield United ei kuitenkaan säilynyt sarjassa yhtä kautta pidempään ja Warnock erosi. Hän valmensi Crystal Palacea 2007–2010 kunnes siirtyi Queens Park Rangersiin, jotka hän johdatti Valioliigaan kauden 2010–2011 päätteeksi. Kausi 2011–2012 alkoi QPR:ltä hyvin ja lokakuussa se voitti sensaatiomaisesti Chelsean 1–0. Vuodenvaihteeseen tultaessa Warnockin suojattien peliesitykset alkoivat heiketä ja seura vajosi lähemmäs putoamisviivaa. Lopulta seurajohto erotti Warnockin tammikuussa 2012 QPR:n pelattua yhdeksän ottelua ilman voittoa. Warnockin viimeiseksi otteluksi jäi 1–1 tasapeliin päättynyt FA Cupin kamppailu MK Donsia vastaan.
Helmikuun puolivälissä 2012 Warnock siirtyi Mestaruussarjassa pelaavan Leeds Unitedin päävalmentajaksi 1,5-vuotisella sopimuksella. Hän erosi tehtävästään 1. huhtikuuta 2013.
Elokuun lopulla 2014 Warnock palasi Valioliigaseura Crystal Palacen päävalmentajaksi. Palacen peliesitykset jäivät Warnockin alaisuudessa heikoiksi ja joukkue vajosi Valioliigan häntäpäähän. Lopulta seurajohto erotti Warnockin vuoden 2014 lopussa.
Lokakuussa 2015 Warnock palasi Queens Park Rangersin organisaatioon neuvonantajaksi. Marraskuussa 2015 Warnock toimi yhden pelin ajan seuran päävalmentajana Chris Ramseyn saatua potkut. Helmikuussa 2016 Warnock nimitettiin Mestaruussarjassa pelaavan Rotherham Unitedin manageriksi, ja hänen aikanaan joukkue nousi putoajan paikalta ylemmäs ja säilytti lopulta sarjapaikkansa yhdeksän pisteen erolla parhaaseen putoajaan, Charltoniin. Kauden jälkeen Warnockin sopimusta seuran kanssa ei kuitenkaan jatkettu.
Lokakuun alussa 2016 Warnock palasi valmennustehtäviin Mestaruussarjan toiseksi viimeiseksi juuttuneen Cardiff Cityn päävalmentajana. Cardiff paransi peliesityksiään kokeneen Warnockin alaisuudessa ja nousi Mestaruussarjan putoamiskamppailusta keskikastiin sijalle 12. Kaudella 2017–2018 Warnock luotsasi Cardiffin Mestaruussarjassa voitosta voittoon ja taistelemaan noususta Valioliigaan. Joukkueen heikoin jakso oli vuodenvaihteessa, kun Cardiff hävisi neljä perättäistä ottelua. Warnock sai joukkueen tappiokierteen oikaistua ja lopulta walesilaiset sijoittuivat Mestaruussarjassa toiseksi ja varmistivat suoralla nousulla paluun Valioliigaan neljän vuoden tauon jälkeen. Cardiff ei onnistunut säilyttämään kaudella 2018–2019 liigapaikkaansa vaan putosi takaisin Mestaruussarjaan kahden pisteen erolla Brightoniin. Kauden jälkeen Cardiffin seurajohto ilmoitti, että 70-vuotias Warnock jatkaa seuran päävalmentajana putoamisesta huolimatta.
Kaudella 2019–2020 Cardiff ei kyennyt taistelemaan noususta Valioliigaan. Cardiffin juututtua Mestaruussarjan keskikastiin seurajohto ja Warnock päätyivät purkamaan sopimuksensa marraskuussa 2019.
Kesäkuussa 2020 Warnock palasi valmennustehtäviin Mestaruussarjassa putoamiskamppailuun vajonneen Middlesbrough´n kanssa. Warnockin johdolla Boro voitti neljä kauden kahdeksasta viimeisestä ottelustaan ja säilytti lopulta sarjapaikkansa. Kaudella 2020/21 Warnock luotsasi joukkueen kymmenenneksi. Mestaruussarjan keskikastiin juuttunut Middlesbrough purki kokeneen Warnockin sopimuksen marraskuun alussa 2021.
Huhtikuussa 2022 ilman seuraa Middlesbrough'sta saamiensa potkujen jälkeen ollut Warnock ilmoitti lopettavansa yli 40-vuotisen valmennusuransa.
Helmikuussa 2023 Warnock pyörsi eläkkeellejäämispäätöksensä ja teki kauden loppuun ulottuvan sopimuksen Mestaruussarjan Huddersfield Townin kanssa.
Becky G
thumb|Becky G esiintymässä joulukuussa 2013. Becky G (oik. Rebbeca Marie Gomez, s. 2. maaliskuuta 1997 Inglewood, Kalifornia) on yhdysvaltalainen laulaja ja näyttelijä.
Becky G:n isovanhemmat ovat kotoisin Jaliscosta, Meksikosta. Itse hän kasvoi Inglewoodissa Los Angelesin lähistöllä. Yhdeksänvuotiaana hän aloitti viihdeuransa esiintymällä muun muassa mainoksissa, lyhytelokuvissa ja mallina. Vuonna 2011 hän sai levytyssopimuksen, kun hänen YouTubeen lataamansa rap-esitys kiinnitti tuottaja Dr. Luken huomion. Becky G:n ensimmäinen EP-levy Play It Again julkaistiin heinäkuussa 2013. Levyllä vierailivat Pitbull ja will.i.am. Hänen vuonna 2014 julkaistu singlensä ”Shower” sijoittui Billboard Hot 100 -listan sijalle 16.
Näyttelijänä Becky G on esiintynyt muun muassa vierailijana Empire-televisiosarjan toisella tuotantokaudella 2015. Hän näytteli Triniä, keltaista Power Rangeria vuoden 2017 elokuvassa Power Rangers.
Balanta-ganja
Balanta-ganja on nigeriläis-kongolainen kieli, jota puhutaan Casamancen alueella Lounais-Senegalissa. Se on läheistä sukua Guinea-Bissaussa puhutulle balanta-kentohen kielelle. Balanta-ganjaa puhuu äidinkielenään 82 000 ihmistä.
Sukupuolivähemmistöt
Sukupuolivähemmistöjä ei pidä sekoittaa seksuaalivähemmistöihin. Sukupuolivähemmistöihin kuuluvat eivät välttämättä kuulu seksuaalivähemmistöihin.
Transsukupuolisuus
Transsukupuolisuus on tila, jossa ihminen kokee kuuluvansa eri sukupuoleen kuin ulkoiset sukupuolitunnusmerkkinsä, siis ulkoiselta olemukseltaan mies kokee olevansa nainen ja ulkoiselta olemukseltaan nainen kokee olevansa mies. Tätä on varsinkin aikaisemmin pidetty yksin sukupuolidysforiaan liittyvänä mielenterveyden häiriönä, mutta viimeaikaisissa tutkimuksissa transsukupuolisilla on huomattu myös muita syntymäsukupuolesta poikkeavia aivojen eroavaisuuksia. Transsukupuolisuus aiheuttaa yleensä etenkin dysforiasta kärsivälle ihmiselle kovaa henkistä tuskaa. Tämä saa enemmistön transsukupuolisista ihmisistä hakeutumaan sukupuolenkorjausprosesseihin.
Transvestisuus
Transvestiitit ovat suhteellisen suuri sukupuolivähemmistö. He ovat henkilöitä, jotka pukeutumisellaan pyrkivät eläytymään myös vastakkaisen sukupuolen rooliin. Toisin kuin transsukupuoliset, transvestiitit kokevat kuuluvansa henkisesti samaan sukupuoleen kuin kehonsa, eivätkä koe tarvetta muuttaa ulkoisia sukupuoliominaisuuksia.
Muunsukupuolisuus
Muunsukupuoliset kuuluvat transsukupuolisiin, sillä heidän syntymässään määritelty sukupuoli ei vastaa heidän sukupuoli-identiteettiään. Muunsukupuoliset ovat kaksijakoisen sukupuolijärjestelmän (mies/nainen) ulkopuolella ns. kolmantena sukupuolena. Osa muunsukupuolisista henkilöistä haluaa korjata sukupuoltaan, jotta heidän kehonsa vastaisi paremmin heidän sukupuoli-identiteettiään.
Intersukupuolisuus
Intersukupuoliseksi kutsutaan henkilöä, jonka sukupuolikromosomeissa on hedelmöityksessä tapahtunut tiettyjä mutaatioita (esimerkiksi androgeeni-insensitiivisyyssyndrooma) tai jonka sukupuolikromosomien määrä on tavallista suurempi tai pienempi (esimerkiksi Turnerin syndrooma ja Klinefelterin oireyhtymä). Intersukupuolisten ulkoinen sukupuoli ei ole aina selvä johtuen edellämainituista tekijöistä, ja tämä on edeltävinä vuosikymmeninä johtanut usein intersukupuolisten vauvojen sukuelinten kosmeettisiin leikkauksiin heti syntymän jälkeen.
50 metrin vapaapistooli kesäolympialaisissa 1956
Melbournen olympiakisojen 50 metrin vapaapistooliammuntaan osallistui 33 ampujaa. Kilpailu käytiin 30. marraskuuta. Suomen Pentti Linnosvuo ja Neuvostoliiton Makhmud Umarov päätyivät kilpailun kärjessä tasapisteisiin. Uusinnan voitti Linnosvuo pistein 26-24 ja vei olympiakultaa. Peruskilpailun tulos oli uusi olympiaennätys.
Ala-Tikkurila
Ala-Tikkurila on asuinalue Helsingin Suutarilan kaupunginosassa Vantaan rajalla. Piirijaossa se on koillisen suurpiirin Puistolan peruspiirin Tapulikaupungin osa-alueen pienalue. Siihen rajoittuvat Siltamäen ja Puistolan osa-alueet, ja pohjoisessa sitä rajaa Keravanjoki, jonka pohjoispuolella ovat Vantaan Viertolan ja Tikkurilan kaupunginosat. Ala-Tikkurilaa sivuaa eteläpuolelta maan vilkasliikenteisimpiin liikenneväyliin kuuluva Kehä III, jonka varrella on liike- ja toimitiloja myös Ala-Tikkurilassa sekä päärata.
Historiaa
Ala-Tikkurilan asumusto ei ole kovin vanhaa. Suuri osa Ala-Tikkurilan itäosasta oli vielä 1980-luvulla metsää, johon rakennettiin 1980-luvun lopussa ja 1990-luvun lopussa paljon muun muassa rivitaloja.
Alueen liittämisestä Vantaaseen oli puhetta vuosina 2005–2006. Kyseessä olisi ollut Helsingin kaupungin ja Vantaan kaupungin maanvaihto. Helsingin kaupunki olisi saanut Västerkullan kiilasta maa-alueen ja antanut vastalahjaksi Vantaalle Ala-Tikkurilan alueet. Alueen asukkaat kuitenkin vastustivat hanketta.
Ala-Tikkurila oli pitkään Helsingin ainoa Kehä III:n ulkopuolella sijaitseva alue, kunnes Helsinkiin liitettiin Sipooseen kuulunut Östersundomin alue vuonna 2009.
Helmikuussa 2001 alue nousi otsikoihin, kun Suomen hiihtomaajoukkueen lääkelaukku unohtui Ala-Tikkurilan Shell-huoltamolle ja asiasta sai vinkin Helsingin Sanomien rikostoimittaja Riku Rantala. Tästä alkoi Lahden MM-hiihtojen dopingskandaalin selvittely valtavine mediakohuineen.
Linja-autoyhteydet
Ala-Tikkurila kuuluu Helsingin seudun liikenteen vyöhykejaossa B-vyöhykkeeseen.
Luettelo Vantaan julkisista taideteoksista ja muistomerkeistä
Luettelo Vantaan julkisista taideteoksista ja muistomerkeistä sisältää Vantaan julkisilla paikoilla olevat pysyvät taideteokset ja muistomerkit. Luettelo ei ole täydellinen.
Vantaan julkisesta taiteesta
Vuosina 1972 ja 1973 paljastettiin Vantaan ensimmäiset julkiset taideteokset, Nina Ternon Vouti Tikkurilan valtion virastotalon pihalla, sekä Jouko Toiviaisen Äyriäinen Myyrmäen Uomatorilla. Suurin osa Vantaan julkisesta taiteesta on suomalaista modernistista kuvanveistoa ja teokset sijoittuvat eri puolelle kaupunkia, kaupunkikeskuksiin ja lähiöihin. Veikko Eskolinin Aallot Myyrmäessä (1975) ja Reijo Perkon Ympäristösommitelma (1977) ovat varhaisia ympäristötaideteoksia.
Uudempia, vahvasti ympäröiviin tiloihin liittyviä teoksia ovat Vantaalla Matti Nurmisen Merkitty ja Merkitty portti (2001) Tikkurilan lukion rakennuksiin liittyvinä, Jukka Mäen Myyrmäen Kilterin koulun seinässä oleva reliefi Pyramidien arvoitus (1988), sekä Jaakko Niemelän Down Town - läpinäkyvä kaupunki (2002) Korsossa.
Vuonna 2008 käynnistyi Vantaan Leinelän taidekaava, jossa kaupunginosan taiteelliseen suunnitteluun osallistui kymmenen taiteilijaa. Pääsuunnittelija oli Vesa-Pekka Rannikko, jonka tilateos Paikalliset valmistui Leinelän aseman liikenneympyrään vuonna 2013.
Kesäisin auki olevissa Laila Pullisen veistospuistossa ja kotimuseossa Hakunilassa on esillä Laila Pullisen teoksia ja Risto Vilhusen Leonardo da Vilhun veistospuistoon voi tutustua Vantaan Sotungissa.
Lyndon Dykes
Lyndon Dykes (s. 7. lokakuuta 1995 Gold Coast, Australia) on skotlantilainen jalkapalloilija, pelipaikaltaan hyökkääjä. Hän edustaa Englannin mestaruussarjassa pelaavaa Queens Park Rangersia.
Dykes on pelannut Skotlannin maajoukkueessa 12 ottelua ja tehnyt niissä kaksi maalia.
Anders Blomqvist
Anders Blomqvist (1799 Sund, Ahvenanmaa – 14. tammikuuta 1874 Vårdö, Ahvenanmaa ) oli suomalainen maanviljelijä ja valtiopäivämies.
Blomqvist edusti Ahvenanmaan tuomiokuntaa talonpoikaissäädyssä valtiopäivillä 1863–1864. Hän oli valitsijamiesten varamies ja lakivaliokunnan varajäsen.
Mima Itō
Mima Itō (s. 21. lokakuuta 2000 Iwata, Shizuoka, Japani) on japanilainen pöytätenniksen olympiavoittaja. Itō saavutti kesäolympialaisista 2016 naisten joukkuepelistä pronssia 15 vuoden ja 300 päivän ikäisenä, ja pääsi Guinnessin ennätysten kirjaan kaikkien aikojen nuorimpana pöytätenniksen olympiamitalistina. Vuodelle 2021 siirretyissä Tokion olympialaisissa Itō voitti sekanelinpelin olympiakultaa Jun Mizutanin kanssa ja sai lisäksi kaksinpelin pronssia. Pöytätenniksen alle 18-vuotiaiden maailmanmestaruuskilpailuista hän voitti kultaa vuonna 2016 naisten joukkuekilpailuista.
Itō on 150 senttimetriä pitkä ja painaa 45 kilogrammaa.
Lusail
Lusail on kaupunki Qatarissa Al-Dayyanin kunnan eteläosassa. Se sijaitsee noin 22 kilometriä pohjoiseen Dohan keskustasta. Lusailin rakennustyöt alkoivat vuonna 2006, ja se on laajudeltaan 38 neliökilometriä. Sinne on tarkoitus tulla 25 000 asuinrakennusta, ja noin 200 000 asukasta.
Lusail-suunnitelma esiteltiin vuonna 2004, ja ensimmäiset rakennustyöt aloitettiin vuonna 2006. Maailmanlaajuinen taantuma pysäytti kuitenkin vuonna 2008 suunnitelmat. Projektit käynnistyivät jälleen, kun Qatarille myönnettiin joulukuussa 2010 vuoden 2022 jalkapallon MM-kilpailut.
Lusail on jaettu 19 kaupunginosaan. Niiden joukossa on muun muassa Marina District, Energy City Qatar ja Entertainment City ja Fox Hills. Marina Disctricts on rannan alue, jossa on asuntoja, kauppoja ja hotelleja. Energy City Qatar on puolestaan öljy- ja kaasuteollisuuden keskittymä. Lusailiin rakennettiin myös keinotekoinen saaristo ja jalkapallon maailmanmestaruuskilpailuja varten stadion. Vuonna 2022 Lusailin rakennustöiden kokonaisukustannuksiksi arvioitiin 45 miljardia Yhdysvaltain dollaria.
Xiben kieli
Xiben kieli on tunguusikieli, jota puhuvat Kiinan Xinjiangissa asuvat xibet. Xibe ja mantšun kieli ovat keskenään ymmärrettäviä ja joidenkin sinologien mukaan (esim. Jerry Norman) xibe on mantšun murre, kun taas jotkut pitävät sitä erillisenä kielenä. Xibe poikkeaa mantšun kielestä mm. siinä, että siinä on kahdeksan vokaalia, kun taas mantšussa on vain kuusi vokaalia. Myös morfologia poikkeaa mantšun vastaavasta ja vokaalisointujärjestelmä on monimutkaisempi. Lisäksi xibessä on vähemmän kiinalaisperäisiä lainasanoja kuin mantšussa. Xibeä kirjoitetaan xiben kirjaimistolla, joka juontaa juurensa mantšun kirjaimistosta.
Qapqalin xibejen autonomisessa piirikunnassa oli vuonna 1998 kahdeksan koulua, jossa opetetaan xibeä. Koulukieli on näissä kouluissa siis kiina, mutta xiben kielen oppitunnit olivat pakollisia. Vuodesta 1946 lähtien on julkaistu myös maailman ainoaa xibenkielistä sanomalehteä, Qapqal Newsiä. Qapqalissa xibeä käytetään myös radiossa (15 minuuttia per päivä) ja televisiossa (15-30 minuutin pituisissa tv-ohjelmissa, joita näytetään 1-2 kertaa kuukaudessa). Sitä opetetaan myös toisena kielenä Ili kazakkien autonomisessa prefektuurissa sijaitsevassa Ilin normaaliyliopistossa. Qapqalin piirikunnassa on käynyt myös mantšun kielen harrastelijoita, joita kiinnostaa vierailla alueella, jossa mantšulle (joka on siis sammumassa) läheistä sukua olevaa kieltä puhutaan ihmisten äidinkielenä.
Komeettakala
Komeettakala (Calloplesiops altivelis) on Indopasifiselta merialueelta kotoisin oleva riutta-akvaarioonkin sopiva kala. Luonnossa se elää 3–50 m:n syvyydessä.
Komeettakala voi kasvaa korkeintaan 20 cm pitkäksi. Väritykseltään se on tumman ruskea vaalean sinisin pilkuin sekä muutamin keltaisin yksityiskohdin. Nuorella kalalla pisteet ovat harvemmassa ja suurikokoisempia kuin aikuisella. Valkoinen valesilmä kalan takaosassa erehdyttää saalistajia luulemaan sitä mureenan pääksi.
Veden lämpötilan tulisi olla noin 26 °C ja pH:n 8,1–8,4. Akvaarion tilavuuden tulisi olla vähintään 210 l.
Balanta-kentohe
Balanta-kentohe on nigeriläis-kongolainen kieli, jota puhutaan Guinea-Bissaussa Oion, Tombalin ja Quinaran alueilla. Se on läheistä sukua Senegalissa puhutulle balanta-ganjan kielelle. Balanta-kentohea puhuu äidinkielenään 423 000 ihmistä.
Manasse
Manasse voi tarkoittaa seuraavia:
Talviolympialaiset 1928
Vuoden 1928 talviolympialaiset järjestettiin Sankt Moritzissa, Sveitsissä. Kisojen avajaiset olivat 11. helmikuuta ja päättäjäiset 19. helmikuuta 1928. Kisat julisti virallisesti avatuksi Sveitsin liittoneuvoston puheenjohtaja Edmund Schulthess. Olympialaisten urheilijavalan vannoi Hans Eidenbenz.
Chris van Heerden
Chris van Heerden (s. 19. kesäkuuta 1987 Johannesburg) on eteläafrikkalainen nyrkkeilijä. Hän on IBO-liiton entinen välisarjan mestari.
Talviolympialaiset 1928
Ensimmäistä kertaa talviolympialaisissa olivat mukana Alankomaat, Argentiina, Japani, Liettua, Luxemburg, Meksiko, Romania, Saksa ja Viro.
Lajit
Kisoissa oli 14 kilpailutapahtumaa kahdeksassa urheilulajissa.
Lisäksi mukana oli kaksi näytöslajia:
Chris van Heerden
Muutettuaan Yhdysvaltoihin 2013 van Heerden joutui luopumaan IBO-liiton mestaruudestaan. Sittemmin hän voitti IBF-liiton kansainvälisen välisarjan mestaruuden.
Talviolympialaiset 1928
Osallistujat
Kisoihin osallistui kaikkiaan 464 urheilijaa 25 maasta. Urheilijoista 464 oli miehiä ja 26 naisia.
Mitalitaulukko
Vuoden 1928 talviolympialaisten menestynein maa oli Norja.
Luettelo Formula 1 -kuljettajista
Tämä on luettelo vähintään yhteen Formula 1 -sarjan MM-osakilpailuun osallistuneista kuljettajista, jotka ovat saaneet pisteitä.
Kaiken kaikkiaan 859 eri kuljettajaa on osallistunut F1-sarjan Grand Prix -kilpailuun, joista MM-pisteitä ovat saavuttaneet 345 kuljettajaa. Vanhin pisteille ajanut kuljettaja on Philippe Étancelin (53 vuotta ja 249 päivää) ja nuorin Max Verstappen (17 vuotta, 5 kuukautta ja 27 päivää). Pisteille ajaneista kuljettajista espanjalainen Fernando Alonso on osallistunut ja startannut suurimpaan määrään osakilpailuja, 370 osakilpailusta 368:aan.
Formula 1:iin kuului vuosina – Indianapolis 500:n osakilpailu, minkä vuoksi pelkästään kyseisessä kilpailussa ajaneet kuljettajat ovat myös mukana luettelossa. Kuljettajat, jotka ovat kaudesta 2004 lähtien osallistuneet vain perjantain harjoituksiin, eivät ole luettelossa mukana.
Nykyiset kuljettajat ovat luettelossa lihavoituina. Maailmanmestaruuteen yltäneet kuljettajat on korostettu sinisellä värillä.
Luettelon tilanne on päivitetty Belgian GP:n 2023 jälkeen.
Seidi Haarla
Seidi Haarla (s. 1984 Kirkkonummi) on suomalainen Jussi-palkittu näyttelijä. Hän esittää naispääosaa Juho Kuosmasen elokuvassa Hytti nro 6 (2021). Hän sai roolistaan European Film Promotionin (EFP) Shooting Stars -palkinnon yhtenä vuoden lupaavimmista elokuvanäyttelijöistä.
Ura
Haarla haki Teatterikorkeakouluun, mutta ei onnistunut pääsemään sisään. Sen sijaan hän opiskeli näyttelemistä Pietarissa puolen vuoden ajan. Sen jälkeen hän haki Teatterikorkeakouluun uudelleen, mutta jäi taas vaille opiskelupaikkaa. Silloin hän muutti Raumalle opiskelemaan merenkulkua. Hän suoritti vahtimiehen tutkinnon ja työskenteli vuoden ajan rahtilaivan puolimatruusina, kunnes onnistui kolmannella yrityksellään pääsemään Teatterikorkeakouluun.
Vuodesta 2005 alkaen hän esiintyi useissa Ylioppilasteatterin tuotannoissa, muiden muassa Susanna Kuparisen Valtuusto-näytelmässä vuonna 2008.
Haarla on tehnyt yhteistyötä sisarensa, ohjaaja ja dramaturgi Ruusu Haarlan kanssa autofiktiivisissä näyttämöteoksissa Traumaruumis (2014) ja Uusi lapsuus (2020). Heidän isänsä on ympäristötaiteilija Teuri Haarla.
Haarla on näytellyt myös episodielokuvassa Tottumiskysymys (2019) sekä tv-sarjoissa Myrskyn jälkeen ja Hiljaisten palvelijat.
Vuonna 2022 Haarla sai parhaan naispääosan Jussi-palkinnon elokuvasta Hytti nro 6. Haarlan Jussi-palkinto oli viimeisiä näyttelijöille jaettuja sukupuolitettuja Jussi-palkintoja. Filmiaura luopui 2022 Jussi-gaalan jälkeen näyttelijäpalkintojen nais-mies-jaottelusta.
Haarla asuu Turussa puolisonsa ja kolmen kouluikäisen lapsen kanssa.
Kliimaksi (ekologia)
Kliimaksi on sukkession eli elinympäristön luontaisen, vähittäisen muuntumisen loppuvaihe, jolloin alueelle on asettunut myös pitkäikäisiä, hitaasti lisääntyviä lajeja. Kliimaksin saavuttanut eliöyhteisö on varsin vakaa, sillä sen muutokset ovat yleensä hitaita ja vähäisiä.
Metsä
Metsätaloudessa kliimaksi eli päätemetsävaihe on metsän kehityksen ja kasvun kypsä vaihe, sen lopputila. Puuston nettokasvu on tällöin hyvin vähäistä. Sen sijaan metsäluonnon biodiversiteetti eli sen monimuotoisuus on hyvin suurta. Metsässä on erilaisia biotooppeja eli elinympäristöjä sekä monia eläin- ja kasvilajeja. Lahopuuta on runsaasti ylläpitämässä monimuotoisuutta ja puuston valtalaji Suomessa on joko mänty tai kuusi kasvupaikasta riippuen, Keski-Euroopassa usein myös pyökki.
Metsän kliimaksi-vaihe on enemmänkin teoreettinen kuin todellinen kasvillisuuden vakaa tasapainotila, sillä metsän kehittymiseen liittyy paljon sattumanvaraisuutta. Ennustettavuutta vaikeuttavat myrskyt, metsäpalot, lumituhot, tulivuorenpurkaukset, meteoriitit, maanvyöryt, hyönteistuhot ja tautituhot, koska ei tiedetä milloin, minne, miten ja kuinka usein ne vaikuttavat. Näillä luontaisilla häiriötiloilla on kuitenkin oleellinen merkitys metsäekosysteemin uudistumisessa.
Kliimaksi-nimityksen käytöstä on alettu luopua, kun on opittu ymmärtämään, että metsälle on tyypillisempää jatkuva muutos kuin vakaa tasapainotila.
Auguste Joseph Desarnod
Auguste Joseph Desarnod (1812 Puola – 1850 Pietari, Venäjä) oli puolalainen taidemaalari ja -graafikko, joka asui Porvoossa 1842–1848.
Desarnodin isä oli puolalainen kenraali, taidemaalari Auguste Desarnod vanhempi. Hänen puolisonsa oli opettaja Rosalie o.s. Walter. Heillä oli yksi poika. Hän opiskeli kotimaassa isänsä johdolla. Hän oli vakituisessa palveluksessa Venäjän armeijassa kapteenina. Desarnod omisti kivipainon ja oli myös litografi sekä Porvoossa vaimonsa johtaman ranskankielisen tyttökoulun piirustuksenopettaja.
Desarnodin maalauksia on Suomessa julkisissa kokoelmissa Ateneumin ja Tampereen taidemuseossa. Hänen julkisia taideteoksiaan on Porvoon kirkon alttaritaulu Ehtoollinen (Leonardo da Vincin Ehtoollisen mukaan), 1844–1846. Hän oli myös valokuvaaja, jonka dagerrotypioita on tunnistettu viisi. . Dagerrotypioita on Porvoon museossa.
Viettelysten tie
Kriitikoiden arvio elokuvasta oli tyly. Sitä arvosteltiin juuri halusta tirkistellä ulkopuolisena sosiaalisia ongelmia. Syitä ei pohdita vaan seurataan vain tapahtumia. Juonta moitittiin tasapaksuudesta.